**Szentendre Város Önkormányzat Képviselő-testületének 12/2021. (IV. 19.) önkormányzati rendelete**

**a közterületek, közutak és azok tartozékai bontásáról, valamint az érvényes hatósági engedéllyel nem rendelkező gépkocsik elszállításáról szóló 26/2016. (X.17.) önkormányzati rendelet módosításáról**

Szentendre Város Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a Képviselő-testület hatáskörét gyakorolva, Magyarország Alaptörvénye 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A közterületek, közutak és azok tartozékai bontásáról, valamint az érvényes hatósági engedéllyel nem rendelkező gépkocsik elszállításáról szóló 26/2016. (X.17.) önkormányzati rendelet 3. §-a a következő (11) bekezdéssel egészül ki:

„(11) Amennyiben a közterület, vagy a közút bontására az önkormányzat megbízásából kerül sor, a közút kezelői hozzájárulásban a (4) bekezdésben foglaltaktól el lehet térni.”

**2. §**

Hatályát veszti a közterületek, közutak és azok tartozékai bontásáról, valamint az érvényes hatósági engedéllyel nem rendelkező gépkocsik elszállításáról szóló 26/2016. (X.17.) önkormányzati rendelet 2. § (3b) bekezdés nyitó szövegrészében az „és azok tartozékai” szövegrész.

**3. §**

Ez a rendelet a kihirdetését követő napon lép hatályba.

Szentendre, 2021. április 14.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2021. április 19-én kihirdetésre került.

 **dr. Schramm Gábor**

 jegyző